Γιοχάνες Φραντς Χάρτμαν

Ο Γιοχάνες Φραντς Χάρτμαν (Johannes Franz Hartmann, Ερφούρτη, 11 Ιανουαρίου 1865 – Γκέτινγκεν, 13 Σεπτεμβρίου 1936) ήταν Γερμανός φυσικός και αστρονόμος, ο οποίος εντόπισε το διαστρικό μέσο.

Βίος και επιστημονική συνεισφορά 

Ο Χάρτμαν σπούδασε στο Τύμπιγκεν, το Βερολίνο και τη Λειψία. Έκανε το διδακτορικό του, το οποίο είχε ως αντικείμενο τις εκλείψεις Σελήνης, στο Πανεπιστήμιο της Λειψίας το 1891.

Το 1904, εκτελώντας φασματοσκοπία του δ Ωρίωνα, παρατήρησε πως όλο το φάσμα παρουσίαζε μετατόπιση εκτός από τις γραμμές ασβεστίου. Από αυτό συμπέρανε την ύπαρξη του διαστρικού μέσου.

Από τον Νοέμβριο του 1922 μέχρι τον Μάιο του 1934 ήταν διευθυντής του Αστεροσκοπείου της Λα Πλάτα (Observatorio Astronómico de La Plata). Υπό την καθοδήγησή του στο αστεροσκοπείο δόθηκε έμφαση στο πεδίο της αστροφυσικής. Ανακάλυψε επίσης τρεις αστεροειδείς.

Ονομάστηκαν προς τιμήν του 
 Ο κρατήρας Χάρτμαν στην αθέατη από τη Γη πλευρά της Σελήνης.

Δείτε επίσης 
 Μάσκα Χάρτμαν, ένα εργαλείο που βοηθά στην εστίαση των τηλεσκοπίων.

Παραπομπές

Βιβλιογραφία 

 

Γερμανοί φυσικοί
Γερμανοί αστρονόμοι
Αστρονόμοι του 19ου αιώνα
Αστρονόμοι του 20ού αιώνα